Emil Hácha
<s>Emil Dominik Josef Hácha (Trhové Sviny, 12. srpnja 1872. — Prag, 27. lipnja 1945.) bio je pravnik, predsednik Čehoslovačke od 1938. do 1939. i predsednik nacističke satelitske tvorevine, Protektorata Češke i Moravske od 1939. do 1945. godine.</s>

<s>Rođen je 1872. godine u selu Trhovže Svini, Austro-Ugarska.</s><s>Završio je studij prava na Praškom univerzitetu 1896. godine.</s><s>Po izbijanju Prvog svetskog rata, bio je sudija u Vrhovnom administrativnom sudu u Beču.</s><s>Bio je jedan od najcenjenijih pravnika u međuratnoj Čehoslovačkoj, prevodilac knjiga s engleskog, kolekcionar umetnina i pesnik.</s>

<s>Nakon Minhenskog sporazuma 1938. godine, Edvard Beneš podneo je ostavku na mestu predsednika, a nasledio ga je Hacha 30. novembra.</s><s>Uveče 14. marta 1939. godine, Adolf Hitler je pozvao Hachu u posetu i u 1:30 časova mu objavio da u ovom trenutku nemačke snage vrše invaziju na Čehoslovačku.</s><s>Ponudio mu je dve opcije: prvu, u kojoj će nemačka prisutnost u zemlji biti u razumnim granicama, te određen stepen autonomije za Čehoslovačku, ili u slučaju otpora, koji će da bude slomljen bez milosti.</s><s>Hacha je pretrpeo srčani udar oko 4 časa ujutro, jer mu je Herman Gering zapretio bombardovanjem Praga, i naposletku priznao kapitulaciju.</s>

<s>Po okupaciji ostataka Čehoslovačke 16. marta, Hacha je ostao predsednik, ali je zakletvu sada položio Hitleru.</s><s>Ubrzo je izgubio svaki uticaj u Protektoratu i bio obična marioneta nemačkih okupatora.</s>

<s>Dana 9. maja 1945. godine, Crvena armija je oslobodila Prag, obnovljena je Čehoslovačka, a Hacha je uhapšen 14. maja i prebačen u zatvorsku bolnicu na Pankracu.</s><s>Umro je 27. juna iste godine, pod još neutvrđenim okolnostima.</s><s>Bio je sahranjen u neobeleženom grobu na groblju Vinohradi, koji je posle 1990-ih obeležen.</s>

<s>Eksterni linkovi
 Zapis francuskih veleposlanika o negodovanju Emila Háche da preda Češku Njemačkoj
 Háchov izvještaj 15. 3. nakon sastanka u Berlinu
 Složena ostavština predsjednika kojeg bi mnogi rado zaboravili</s>

<s>Češki političari
Predsjednici Čehoslovačke
Antikomunisti
Kvislinzi
Protektorat Češka i Moravska</s>

